Publication: Magyar Közlöny
Issue: MK-2003-91 (Year: 2003, Number: 91)
Era: 1990-2004
Section: Erdélyi István ellenõrzését az 1994. évi XXIII. törvény
Paragraph Index: 4

Erdélyi István ellenõrzését az 1994. évi XXIII. törvény rendelkezéseinek megfelelõen 2001. március 23-án kezdte meg. A rendelkezésre álló adatok szerint ekkor rovatvezetõként dolgozott a Kapu címû havilapnál, valamint a Magyar Rádió Kossuth Adófõszerkesztõségénél szerkesztõi feladatokat látott el. A Magyar Népköztársaság Belügyminisztériuma III/III-as Csoportfõnöksége B. Alosztály 1983. július 15-én „Revizor” fedõnévvel hazafias alapon titkos megbízottként — a korabeli parancsoknak és eljárási szokásoknak megfelelõen a szükséges tanulmányozás lefolytatását követõen — beszervezte. Beszervezésének idején népmûvelõként dolgozott a Szakszervezetek Fõvárosi Mûvelõdési Házában (Csili Mûvelõdési Ház). Késõbb a Csepel Autógyár Fényszóró címû lapjánál, majd a BKV Közlekedési Hírlap Szerkesztõségénél dolgozott. Beszervezõ tisztje pontosan meg nem határozható ideig, közel 1-2 évig tartotta vele folyamatosan a kapcsolatot. A számára szükséges információkat szóbeli beszélgetések során kapta meg, melyek közül a fontosnak minõsítettekrõl írásbeli feljegyzéseket készített, és az intézkedésre jogosult szervekhez eljuttatta.

Source: https://magyarkozlony.hu/hivatalos-lapok/af962c64796fb96f6e5e5de53badcdbe3e5286dd/dokumentumok/45eb86367399123068ccceb626bcc78342c14795/letoltes